|  |
| --- |
| **ՀԻՄՆԱՎՈՐՈՒՄ**«Հայաստանի Հանրապետության 2020 թվականի պետական բյուջեում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծի |
| 1. | **Ընթացիկ իրավիճակը և իրավական ակտի ընդունման անհրաժեշտությունը** |
|  | Սույն որոշման նախագծի անհրաժեշտությունը պայմանավորված է Փրկարար ծառայության ունեցած սահմանափակ ֆինանսական միջոցներն առավել արդյունավետ օգտագործելու, Փրկարար ծառայության բնականոն գործունեությունը պատշաճ կազմակերպելու հանգամանքով: Նախորդ տարում՝ 2019թ-ի կարիքների համար անհրաժեշտ հրշեջ փողրակների գնման ԷԱՃԱՊՁԲ-ԱԻՆ-19/22 ծածկագրով ընթացակարգը, որը հայտարարվել էր 08.02.2019թ-ին, չի կայացել էլեկտրոնային գնումների կենտրոնացված համակարգի տեխնիկական խափանումների պատճառով: Ընթացակարգը 19.03.2019թ-ին վերահայտարարվել էր ԳՀԱՊՁԲ-ԱԻՆ-19/12 ծածկագրով, որի արդյունքում հրշեջ փողրակների մատակարարման պայմանագիր էր կնքվել <<Վ.Վ.Վ. - Գրուպ>> ՍՊԸ-ի հետ, որը 28.06.2019թ-ին պատվիրատուի հետ փոխադարձ համաձայնությամբ երկարաձգել էր ապրանքի մատակարարման ժամկետը 30 օրացուցային օրով, քանի որ սահմանված ժամանակացույցի վերջնաժամկետին մատակարարված փողրակները չէին համապատասխանել պայմանագրով նախատեսված տեխնիկական բնութագրին: <<Վ.Վ.Վ. - Գրուպ>> ՍՊԸ-ն չի կատարել պայմանագրով ստանձնած պարտավորությունը, ինչի հետևանքով նախաձեռնվել էր ընկերությանը գնումների գործընթացին մասնակցելու իրավունք չունեցող մասնակիցների ցուցակում ներառելու ընթացակարգ: Մնացորդ գումարը վերադարձվել է ՀՀ պետական բյուջե: Ընթացիկ տարում առաջացել է փողրակների քանակության անհրաժեշտություն, որոնց համալրման համար անհրաժեշտ է կատարել հոդվածային վերաբաշխում՝ տնտեսված միջոցների հաշվին:  |
| 2. | **Կարգավորման նպատակը և բնույթը և ակնկալվող արդյուն**)**քը** |
|  | Նախագծի ընդունմամբ կապահովվի Փրկարար ծառայության բնականոն աշխատանքը, արագ արձագանքումը և փրկարարական աշխատանքները կիրականացվեն ավելի բարձր և արդյունավետ մակարդակով: |
| 3. | **Նախագծի մշակման գործընթացում ներգրավված ինստիտուտները և անձինք** |
|  |  Նախագիծը մշակվել է Արտակարգ իրավիճակների նախարարության կողմից: |
| **ՏԵՂԵԿԱՆՔ****Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին** |
|  | Սույն նախագծի ընդունումը Հայաստանի Հանրապետության այլ իրավական ակտերում փոփոխություններ և լրացումներ կատարելու անհրաժեշտություն չի առաջացնում: |
| **ՏԵՂԵԿԱՆՔ****Պետական բյուջեում կամ տեղական ինքնակառավարման մարմինների բյուջեների վրա ազդեցության**  |
| Սույն նախագծի ընդունմամբ Հայաստանի Հանրապետության 2020 թվականի պետական բյուջեում լրացուցիչ ծախս չի առաջանա:  |